ข้อตกลงการจ้างงานแบบมีกำหนดระยะเวลาการจ้าง

ทำที่ บริษัท ยูนิเวอร์แซลไรซ์ จำกัด

วันที่ 18 พฤษภาคม 2563

สัญญาฉบับนี้ทำขึ้นที่ บริษัทยูนิเวอร์แซลไรซ์ จำกัด เลขที่ 39/95 หมู่ที่ 2 ตำบลบางกระเจ้า อำเภอเมือง จังหวัดสมุทรสาคร 74000 โดย**นางณิชกุล ลิขสิทธิ์ธนานนท์** ตำแหน่ง ผู้จัดการทั่วไป บริษัทยูนิเวอร์แซลไรซ์ จำกัด ซึ่งต่อไปนี้ในข้อตกลงการจ้างงาน จะเรียกว่า “ผู้ว่าจ้าง” ฝ่ายหนึ่งกับ **น.ส.ศิริรัตน์ แก้ววิไล** บัตรประจำตัวประชาชนเลขที่ 1 439900162646 อยู่บ้านเลขที่ 82 หมู่ที่ 7 ตำบลท่าบ่อ อำเภอท่าบ่อ จังหวัดหนองคาย ซึ่งต่อไปในข้อตกลงฉบับนี้ จะเรียกว่า “ผู้รับจ้าง” อีกฝ่ายหนึ่ง

**ทั้งสองฝ่ายตกลงทำข้อตกลงกัน มีรายละเอียดดังต่อไปนี้**

ข้อ 1. “ผู้ว่าจ้าง” ตกลงว่าจ้าง “ผู้รับจ้าง” ตกลงรับทำงานให้แก่ ผู้ว่าจ้าง ในตำแหน่ง เจ้าหน้าที่ประชาสัมพันธ์

ค่าจ้างเดือนละบาท ( บาทถ้วน)

ทำงาน 6 วัน / สัปดาห์

ข้อ 2. “ค่าจ้าง” หมายความว่า เงินที่จ่ายตอบแทนตามสัญญาจ้างที่ตกลงกัน

ข้อ 3. สัญญานี้มีกำหนดระยะเวลา **นับตั้งแต่วันที่ 19 พฤษภาคม 2563ถึงวันที่ 19 พฤษภาคม 2564**

ข้อ 4. ผู้รับจ้างตกลงรับว่าจะทำงานในหน้าที่ของ ผู้รับจ้างตามตำแหน่งดังกล่าวข้างต้น จะมีหน้าที่อย่างไรให้เป็นไป ตามที่ผู้รับจ้าง ประกาศ หรือกำหนด และ ผู้รับจ้าง รับว่าจะปฏิบัติงานในหน้าที่นั้นด้วยความซื่อสัตย์สุจริต และระมัดระวังรักษาผลประโยชน์ของบริษัทยูนิเวอร์แซลไรซ์ จำกัด ตามที่ได้รับมอบหมาย

ข้อ 5. ผู้รับจ้าง ตกลงรับว่าจะไม่เปิดเผยความลับ หรือข้อมูลข่าวสารใด ๆ ที่เกี่ยวข้องกับการดำเนินธุรกิจของ ผู้ว่าจ้าง ซึ่ง ผู้รับจ้าง ได้รับขณะปฏิบัติหน้าที่อยู่กับ ผู้ว่าจ้าง รวมทั้งจะไม่ทำการใด ๆ ซึ่งเป็นปฏิปักษ์ต่อผลประโยชน์ ของ ผู้ว่าจ้าง หรือก่อให้เกิดความเสียหายใด ๆ แก่ ผู้ว่าจ้าง หรือบริษัทฯ หากฝ่าฝืนถือเป็นความผิดร้ายแรง ซึ่ง ผู้ว่าจ้าง มีสิทธิเลิกจ้างได้ทันที โดยไม่ต้องจ่ายค่าชดเชย หรือค่าเสียหายใด ๆ และแม้ออกจากงานแล้ว หรือพ้นสภาพความเป็น ผู้รับจ้าง จาก ผู้ว่าจ้าง แล้วก็กระทำมิได้ หากฝ่าฝืน ให้ถือว่าเป็น การจงใจกระทำละเมิดต่อ ผู้ว่าจ้าง อันต้องชำระค่าสินไหมทดแทน

ข้อ 6. ผู้รับจ้าง ตกลงรับว่าจะไม่แสวงหาประโยชน์โดยมิชอบจากหน้าที่ของ ผู้รับจ้าง รวมทั้งจะไม่ทำการใด ๆ ในการนำข้อมูลของ ผู้ว่าจ้าง ไปเพื่อแสวงหาประโยชน์ เพื่อ ผู้รับจ้าง หรือ และเพื่อผู้อื่นในทุก ๆ กรณี

ข้อ 7. ผู้รับจ้าง ตกลงรับว่าจะไม่ดำเนินธุรกิจ หรือประกอบกิจการเป็นคู่แข่งกับธุรกิจของ ผู้ว่าจ้าง หรือทำงานให้คู่แข่งขันหรือ ผู้ว่าจ้าง อื่นที่ประกอบธุรกิจประเภทเดียวกับ ผู้ว่าจ้าง ทั้งในขณะที่เป็น ผู้รับจ้าง หรือแม้จะพ้นสภาพความเป็นผู้รับจ้าง จาก ผู้ว่าจ้าง แล้วก็ตาม ภายในระยะเวลา 1 ปี นับจากวันที่สิ้นสุดหรือพ้นสภาพจากการเป็น ผู้รับจ้าง

ข้อ 8. ผู้รับจ้าง ขอยืนยันและตกลงรับว่าข้อความ และรายละเอียดต่าง ๆ ที่ปรากฏในใบสมัครงานของ ผู้รับจ้าง เป็นความจริงทุกประการ และ ผู้รับจ้าง มีความสามารถ และคุณสมบัติเหมาะสมในตำแหน่งหน้าที่ที่ได้รับมอบหมายหากปรากฏในภายหลังว่า ผู้รับจ้าง ขาดความสามารถในตำแหน่งที่ได้รับมอบหมาย หรือ คุณสมบัติทั้งหมด หรือส่วนใดส่วนหนึ่งเป็นเท็จ ผู้รับจ้าง ยินยอมให้ ผู้ว่าจ้าง บอกเลิกสัญญาจ้างได้ทันที โดย ผู้รับจ้าง จะไม่เรียกร้องค่าชดเชย หรือค่าเสียหายใด ๆ จาก ผู้ว่าจ้าง

ข้อ 9. ข้อตกลงการจ้างนี้จะสิ้นสุดทันทีเมื่อ ผู้รับจ้าง ได้กระทำความผิด ต่อข้อตกลงการจ้าง ของ บริษัทยูนิเวอร์แซล ไรซ์ จำกัด

ข้อ 10. หาก ผู้รับจ้าง กระทำผิด ข้อตกลงการจ้าง หรือกระทำการใด ๆ อันเป็นเหตุให้ ผู้ว่าจ้าง ได้รับความเสียหาย ผู้รับจ้างยินยอมรับผิดชดใช้ให้ทั้งสิ้น

**คู่สัญญาทั้งสองฝ่ายได้อ่านและทำความเข้าใจในสาระสำคัญของข้อตกลงการจ้าง อย่างถูกต้องครบถ้วนแล้ว จึงได้ลงนามไว้เป็นสำคัญท้ายข้อตกลงการจ้างนี้พร้อมพยาน**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( นางณิชกุล ลิขสิทธิ์ธนานนท์ )

บริษัทยูนิเวอร์แซลไรซ์ จำกัด

ข้าพเจ้า **น.ส.ศิริรัตน์ แก้ววิไล**  ตกลงกับบริษัทยูนิเวอร์แซลไรซ์ จำกัด และยอมรับตามเงื่อนไขดังกล่าวข้างต้นทุกประการ และรับรองว่าจะปฏิบัติตามระเบียบ และข้อบังคับเกี่ยวกับการทำงานของบริษัทฯ อย่างเคร่งครัด

ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ผู้รับจ้าง

( น.ส.ศิริรัตน์ แก้ววิไล )

ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_พยาน ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_พยาน

( นายภูวนภ ภูริธนเดชาภัทร ) ( น.ส.นันท์นภัส สุนทรสุพรรัตน์ )