ข้อตกลงการจ้างงานแบบมีกำหนดระยะเวลาการจ้าง

ทำที่ บริษัท ยูนิเวอร์แซล ไรซ์ จำกัด

วันที่ 5 พฤษภาคม 2565

สัญญาฉบับนี้ทำขึ้นที่ บริษัทยูนิเวอร์แซลไรซ์ จำกัด เลขที่ 39/95 หมู่ที่ 2 ตำบลบางกระเจ้า อำเภอเมือง จังหวัดสมุทรสาคร 74000 โดย**นางณิชกุล ลิขสิทธิ์ธนานนท์** ตำแหน่ง ผู้จัดการทั่วไป บริษัทยูนิเวอร์แซล ไรซ์ จำกัด ซึ่งต่อไปนี้ในข้อตกลงการจ้างงาน จะเรียกว่า “ผู้ว่าจ้าง” ฝ่ายหนึ่งกับ **นาย สุนิยม ตาปราบ**

บัตรประจำตัวประชาชนเลขที่ 5-3612-00015-30-2 อยู่บ้านเลขที่ 90/5 หมู่ที่ 1 ตำบล/แขวง รังสิต

อำเภอ/เขต ธัญบุรี จังหวัด ปทุมธานี ซึ่งต่อไปในข้อตกลงฉบับนี้ จะเรียกว่า “ผู้รับจ้าง” อีกฝ่ายหนึ่ง

**ทั้งสองฝ่ายตกลงทำข้อตกลงกัน มีรายละเอียดดังต่อไปนี้**

ข้อ 1. “ผู้ว่าจ้าง” ตกลงว่าจ้าง “ผู้รับจ้าง” ตกลงรับทำงานให้แก่ ผู้ว่าจ้าง ในตำแหน่ง ที่ปรึกษาวิจัยและพัฒนาคุณภาพข้าว

ค่าจ้างเดือนละ……30,000……… บาท

ข้อ 2. “ค่าจ้าง” หมายความว่า เงินที่จ่ายตอบแทนตามสัญญาจ้างที่ตกลงกัน

ข้อ 3. สัญญานี้มีกำหนดระยะเวลา **นับตั้งแต่วันที่ 5 พฤษภาคม 2565 ถึงวันที่ 30 เมษายน 2566**

ข้อ 4. ผู้รับจ้างตกลงรับว่าจะทำงานในหน้าที่ของ ผู้รับจ้างตามตำแหน่งดังกล่าวข้างต้น จะมีหน้าที่อย่างไรให้เป็นไป ตามที่ผู้รับจ้าง ประกาศ หรือกำหนด และ ผู้รับจ้าง รับว่าจะปฏิบัติงานในหน้าที่นั้นด้วยความซื่อสัตย์สุจริต และระมัดระวังรักษาผลประโยชน์ของบริษัทยูนิเวอร์แซล ไรซ์ จำกัด ตามที่ได้รับมอบหมาย

ข้อ 5. ผู้รับจ้าง ตกลงรับว่าจะไม่เปิดเผยความลับ หรือข้อมูลข่าวสารใด ๆ ที่เกี่ยวข้องกับการดำเนินธุรกิจของ ผู้ว่าจ้าง ซึ่ง ผู้รับจ้าง ได้รับขณะปฏิบัติหน้าที่อยู่กับ ผู้ว่าจ้าง รวมทั้งจะไม่ทำการใด ๆ ซึ่งเป็นปฏิปักษ์ต่อผลประโยชน์ ของ ผู้ว่าจ้าง หรือก่อให้เกิดความเสียหายใด ๆ แก่ ผู้ว่าจ้าง หรือบริษัทฯ หากฝ่าฝืนถือเป็นความผิดร้ายแรง ซึ่ง ผู้ว่าจ้าง มีสิทธิเลิกจ้างได้ทันที โดยไม่ต้องจ่ายค่าชดเชย หรือค่าเสียหายใด ๆ และแม้ออกจากงานแล้ว หรือพ้นสภาพความเป็น ผู้รับจ้าง จาก ผู้ว่าจ้าง แล้วก็กระทำมิได้ หากฝ่าฝืน ให้ถือว่าเป็น การจงใจกระทำละเมิดต่อ ผู้ว่าจ้าง อันต้องชำระค่าสินไหมทดแทน

ข้อ 6. ผู้รับจ้าง ตกลงรับว่าจะไม่แสวงหาประโยชน์โดยมิชอบจากหน้าที่ของ ผู้รับจ้าง รวมทั้งจะไม่ทำการใด ๆ ในการนำข้อมูลของ ผู้ว่าจ้าง ไปเพื่อแสวงหาประโยชน์ เพื่อ ผู้รับจ้าง หรือ และเพื่อผู้อื่นในทุก ๆ กรณี

ข้อ 7. ผู้รับจ้าง ตกลงรับว่าจะไม่ดำเนินธุรกิจ หรือประกอบกิจการเป็นคู่แข่งกับธุรกิจของ ผู้ว่าจ้าง หรือทำงานให้คู่แข่งขันหรือ ผู้ว่าจ้าง อื่นที่ประกอบธุรกิจประเภทเดียวกับ ผู้ว่าจ้าง ทั้งในขณะที่เป็น ผู้รับจ้าง หรือแม้จะพ้นสภาพความเป็นผู้รับจ้าง จาก ผู้ว่าจ้าง แล้วก็ตาม ภายในระยะเวลา 1 ปี นับจากวันที่สิ้นสุดหรือพ้นสภาพจากการเป็น ผู้รับจ้าง

ข้อ 8. ผู้รับจ้าง ขอยืนยันและตกลงรับว่าข้อความ และรายละเอียดต่าง ๆ ที่ปรากฏในใบสมัครงานของ ผู้รับจ้าง เป็นความจริงทุกประการ และ ผู้รับจ้าง มีความสามารถ และคุณสมบัติเหมาะสมในตำแหน่งหน้าที่ที่ได้รับมอบหมายหากปรากฏในภายหลังว่า ผู้รับจ้าง ขาดความสามารถในตำแหน่งที่ได้รับมอบหมาย หรือ คุณสมบัติทั้งหมด หรือส่วนใดส่วนหนึ่งเป็นเท็จ ผู้รับจ้าง ยินยอมให้ ผู้ว่าจ้าง บอกเลิกสัญญาจ้างได้ทันที โดย ผู้รับจ้าง จะไม่เรียกร้องค่าชดเชย หรือค่าเสียหายใด ๆ จาก ผู้ว่าจ้าง

ข้อ 9. ข้อตกลงการจ้างนี้จะสิ้นสุดทันทีเมื่อ ผู้รับจ้าง ได้กระทำความผิด ต่อข้อตกลงการจ้าง ของ บริษัทยูนิเวอร์แซลไรซ์จำกัด

ข้อ 10. หาก ผู้รับจ้าง กระทำผิด ข้อตกลงการจ้าง หรือกระทำการใด ๆ อันเป็นเหตุให้ ผู้ว่าจ้าง ได้รับความเสียหาย ผู้รับจ้างยินยอมรับผิดชดใช้ให้ทั้งสิ้น

ข้อ 11. ทั้งนี้ผู้รับจ้างได้กระทำความผิดร้ายแรง ดังระบุไว้ต่อไปนี้ อย่างหนึ่งอย่างใด ซึ่งเป็นโทษถึงขั้นเลิกจ้างโดยไม่ จ่ายค่าชดเชย แม้ว่าเป็นความผิดครั้งแรกก็ตาม

1. กระทำการทุจริตต่อหน้าที่ หรือ ต่อบริษัทฯ
2. กระทำความผิดอาญา โดยเจตนาต่อบริษัทฯ ต่อ ผู้บังคับบัญชา หรือ ต่อพนักงานด้วยกัน
3. กระทำโดยจงใจอันอาจทำให้บริษัทฯได้รับความเสียหาย
4. ฝ่าฝืน หลีกเลี่ยง ขัดขืน ไม่ปฏิบัติ และ/ หรือ ละเลยเพิกเฉยต่อกฎข้อบังคับ สัญญาจ้าง นโยบาย ประกาศ คำสั่ง ระเบียบ หรือ คำสั่งอันชอบด้วยกฎหมาย หรือ ชอบด้วยหน้าที่ของผู้บังคับบัญชา
5. ประมาท เลินเล่อ เป็นเหตุให้บริษัทฯ ได้รับความเสียหายอย่างร้ายแรง
6. ขาดงาน ละทิ้งหน้าที่ ละทิ้งการงาน หรือ หลีกเลี่ยงการทำงานเป็นเวลา 3 วันทำงานปกติติดต่อกัน ไม่ว่าจะมีวันหยุดคั่นหรือไม่ก็ตาม โดยไม่มีเหตุผลอันสมควร
7. กระทำความผิดทางวินัย และ บริษัทฯ ได้ออกเป็น “หนังสือเตือน” แล้วและ ปรากฏว่าผู้รับจ้างได้กระทำความผิดทางวินัยซ้ำการเตือนอีกในระยะเวลาไม่เกิน 1 ปี นับแต่วันที่ผู้รับจ้างได้กระทำความผิด
8. ได้รับโทษจำคุกตามคำพิพากษาถึงที่สุดให้จำคุกเว้นแต่เป็นความผิดที่ได้กระทำโดยประมาทหรือ ความผิดลหุโทษ
9. กระทำการล่วงเกิน หรือ ลวนลามทางเพศ
10. นำสุรา ของมึนเมา หรือสิ่งเสพติดให้โทษต้องห้ามตามกฎหมายทุกประเภท เข้ามาภายในบริเวณโรงงาน สำนักงาน หรือ บริเวณอื่นใดของบริษัท รวมถึงการวานให้บุคคลอื่นนำเข้ามาด้วย ไม่ว่าจะเป็นเวลาปฎิบัติงานหรือนอกเวลาปฎิบัติงาน ในวัน หรือ นอกวันทำงานปกติก็ตาม
11. จำหน่าย จ่ายแจก มีไว้ในครอบครองซึ่งเครื่องดื่มที่มีแอลกอฮอล์ ยาเสพติด หรือ สิ่งผิดกฎหมาย หรือ อาวุธใดๆ ในบริเวณบริษัทฯ หรือสถานที่ที่บริษัทฯ รับผิดชอบ
12. เล่นการพนัน หรือ มีส่วนร่วมสนับสนุนใดๆ ที่เกี่ยวข้องกับการพนันในบริเวณบริษัทฯ

**คู่สัญญาทั้งสองฝ่ายได้อ่านและทำความเข้าใจในสาระสำคัญของข้อตกลงการจ้าง อย่างถูกต้องครบถ้วนแล้ว จึงได้ลงนามไว้เป็นสำคัญท้ายข้อตกลงการจ้างนี้พร้อมพยาน**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( นางณิชกุล ลิขสิทธิ์ธนานนท์ )

บริษัทยูนิเวอร์แซล ไรซ์ จำกัด

ข้าพเจ้า นาย สุนิยม ตาปราบ ตกลงกับบริษัทยูนิเวอร์แซล ไรซ์ จำกัด และยอมรับตามเงื่อนไข

ดังกล่าวข้างต้นทุกประการ และรับรองว่าจะปฏิบัติตามระเบียบ และข้อบังคับเกี่ยวกับการทำงานของบริษัทฯ อย่างเคร่งครัด

ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ผู้รับจ้าง

(นาย สุนิยม ตาปราบ )

ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_พยานลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_พยาน

( นายภูวนภ ภูริธนเดชาภัทร ) ( น.ส.นันท์นภัส สุนทรสุพรรัตน์ )